એ જાણીને આશ્ચર્ય થાય છે કે ગોલ્ડ મેડલ જીતનારા આ ખેલાડી પાસે ટ્રેનિંગ માટે કોઈ કોચ નથી. રાજકુમાર પ્રેક્ટિસ માટે ગુડગાંવના એક મોલમાં જાય છે, જ્યાં તે પ્રેક્ટિસ માટે એક કલાકના રૂ. ૫૫૦ ચૂકવે છે. રાજકુમાર કહે છે, ”સ્કેટિંગમાં મારો કોઈ કોચ નથી, કારણ કે હું કોચનો ખર્ચ ઉઠાવી શકું એમ નથી. કોચની ફી સપ્તાહના બેથી ત્રણ હજાર રૂપિયા જેટલી હોય છે. જ્યારે હું સ્કેટિંગ કરું છું ત્યારે લોકો પ્રશંસા જરૂર કરે છે, કેટલાક લોકો મદદ માટે વચન પણ આપે છે, પરંતુ બાદમાં લોકો ભૂલી જાય છે.” પોતાનો આ જંગ જીતવા રાજકુમાર આકરી મહેનત કરી રહ્યો છે.